.

|

# נר יהודה

## פרוש משניות לע"נ הק' יהודה אבנר הי"ד

## בן ר' צבי ואביגיל שיח'

### במברגר

###### נהרג עקדה"ש בליל ש"ק פר' שמות כ"ג טבת תשס"ג

**על סדר קדשים**

מסכתו מעילה



לקט וערך דוד בן אא"מ יצחק הלוי במברגר

קרני שומרון 09-7929168

מבוא

מאז סדר רבי יהודה הנשיא את המשנה רבו מאד מפרשיה. בין הנפוצים בלמוד המשניות הם פרושיהם של רבינו עובדיה מברטנורא (רע"ב) ופרוש תפארת ישראל.

ר' עובדיה עלה מאיטליה לארץ בשנת ה' רמ"ח, וכנראה שכאן סיים את פרושו הגדול למשנה. כמו כן כתב אגרות, בהם מתאר את נסיעתו לארץ הקודש מקומות שונים והחיים בארץ הקודש. רע"ב נקבר במערה בשיפולי הר, שאצל מעיין השלוח בירושלם.

פרוש "תפארת ישראל" (תפא"י) לר' ישראל ליפשיץ, שהיה אב"ד בכמה קהילות חשובות. פרושו יצא לאור לראשונה ע"י הרב המחבר בדאנציג, בשנת ה' תר"ג, ושנית עם הרחבות הוספות וסכומים, ע"י בן המחבר, ר' ברוך יצחק ליפשיץ בהמבורג בשנת תרכ"ז.

קבצתי בחוברת זו את המשניות במסכת מעילה בהן נחלקו שני מפרשים אלה, אם בפרוש המשנה ואם בקיום ההלכה כדעה זו או אחרת במשנה. מחלוקות אלו נובעות מהסתמכות על ראשונים שונים שפרשו את המשנה, או את הגמרא כל אחד בדרכו הוא, או על סמך קבלה שהיתה בידם.

התורה ופרושיה עוברים בקבלה מדור לדור, אולם בגלל צרות הגלות ושיכחת הדורות, יש שינויים בין קבלת חכמי אשכנז, אירופה המערבית והצפונית לבין קבלת חכמי ספרד, ארצות הים התיכון והמזרח. שינוי זה מורגש גם כאשר משווים את שני הפרושים שהזכרתי. הדבר בולט במיוחד בציוני ההלכה, בדרך כלל התפא"י פוסק כרמ"א וחכמי אשכנז, ואילו הרע"ב כשו"ע ורבותיו.

התפא"י, כדרכו, מאריך אף בפרטים שאינם ממש פרוש המשנה או בהלכות שאינן מוזכרות במשנה, וגם בענינים שהרע"ב לא הזכיר. לא הארכתי בדברים אלה.

יש משניות בהם התפא"י מעיר "שלא כר"ב" ויש אף משניות בהם הוא מסביר מדוע פרש אחרת.

בליל ש"ק פרשת שמות, כ"ג בטבת תשס"ג, בעת סעודת שבת, פרצו שני מרצחים ישמעאלים ימ"ש למטבח הישיבה ורצחו את נכדי היקר יהודה אבנר יחד עם שלושה מחבריו; נעם אפטר, צביקה זימן וגבריאל חוטר הי"ד.

לזכרו ולעלוי נשמתו חיברתי את החוברת הזו.

אסיים בתפילת ר' נחוניא בן הקנה " יהי רצון שלא יארע דבר תקלה על ידי, ולא אכשל בדבר הלכה, וישמחו בי חברי ....ואשמח בהם".

ויהיו נא לרצון תורתנו ותפילתנו בעבור נשמת

הק' יהודה אבנר הי"ד

בן ר' צבי הלוי ואביגיל במברגר שיח'.

מ ס כ ת מ ע י ל ה

משנה מסכת מעילה פרק ב' משנה ב'.

עוֹלַת הָעוֹף, מוֹעֲלִין בָּהּ מִשֶּׁהֻקְדָּשָׁה. נִמְלְקָה, הֻכְשְׁרָה לְהִפָּסֵל בִּטְבוּל יוֹם וּבִמְחֻסַּר כִּפּוּרִים וּבַלִּינָה. מִצָּה דָמָהּ, חַיָּבִין עָלֶיהָ מִשּׁוּם פִּגּוּל נוֹתָר וְטָמֵא, וּמוֹעֲלִין בָּהּ עַד שֶׁתֵּצֵא לְבֵית הַדֶּשֶׁן

רע"ב: עד שתצא לבית הדשן - דכיון דכולה כליל ולית בה שעת היתר לבסוף, לעולם מועלין בה עד שתשרף כולה ותנטל מעפרה תרומת הדשן כדכתיב (ויקרא ו) והרים את הדשן אשר תאכל האש:

תפא"י: (י) עד שתצא לבית הדשן - רצה לומר עד שיוציא הדשן מהמזבח לחוץ לעיר, אבל כשנהנה מאפרה כשעדיין על המזבח, אף שכבר נתרם תרומת הדשן, מועלין בה [כך פירשתי על פי מסקנת הש"ס אליבא דר' יוחנן, וכך פסק נמי הרמב"ם (פ"ב ממעילה הי"ד), ותמהני על רש"י ועל הר"ב שנמשך אחריו שפי' כפי מה שמסיק הש"ס לרב, וק' הרי רב ור' יוחנן הלכה כר"י (כביצה ד"ד א') וצ"ע]:

תלמוד בבלי מסכת מעילה דף ט' ע"א:

כי פליגי לאחר תרומת הדשן רב אמר אין מועלין בו הרי נעשה מצותו ורבי יוחנן אמר כיון דכתיב ולבש הכהן מדו בד וגו' כיון דצריך לבגדי כהונה בקדושתיה קאי תנן מועלין בהן עד שתצא לבית הדשן קשיא לרב אמר לך רב עד שתראה לבית הדשן.

פרש"י מעילה דף ט' ע"א:

ומועלין בה עד שתצא לבית הדשן - דכיון דכולה כליל ואין בה היתר לכהנים לעולם מועלין בה עד שתישרף כולה ותנטל מאפרה תרומת הדשן דכתיב והרים את הדשן וגו' ושוב כיון שנעשית מצותו אין מועלין בו:

הנהנה מאפר תפוח - היינו לאחר שהרים תרומת הדשן דהכי תנינן במסכת תמיד (דף כח) שבתחלה כשהוא רוצה לתרום תרומת הדשן היה עולה לראש המזבח ופינה את הגחלים אילך ואילך וחתה את המאוכלות הפנימיות וירד והיינו תרומת הדשן הגיע לרצפה צבר את הגחלים על גבי רצפה רחוק מן הכבש ג' טפחים היינו מקום שנותנין שם תרומת הדשן והנשאר על גבי המזבח היה צובר את האפר לצד אחד של מזבח ביחד ועושהו עגול כמין תפוח וגבוה כמין כובע ואמרינן התם פעמים שיש עליו שלש מאות כור ואחר כך היה פושט את בגדיו ולובש בגדים הפחותין מהן כדתנא דבי רבי ישמעאל (יומא דף כג) בגדים שבישל בהן קדרה לרבו אל ימזוג בהן כוס לרבו והיה מוציא מחוץ למחנה לבית הדשן ואההוא קאמר הנהנה מאפר תפוח:

רמב"ם - הלכות מעילה פרק ב' הלכה ג':

כיצד העולה אחד עולת העוף ואחד עולת בהמה והקומץ והלבונה ומנחת כהנים והחביתין ומנחת נסכים מועלין בהן משעת הקדשן עד שיצאו אחר שריפתן על המזבח לבית הדשן:

*סכום: רע"ב: כיון שהורמה תרומת הדשן אין מועלין באפרה. = רב ורש"י.*

*תפא"י: רק לאחר שהוצא הדשן אל מחוץ לעיר, אין מועלין באפרה.= ר' יוחנן ורמב"ם.*

*הבטוי 'עד שתצא לבית הדשן' חוזר מספר פעמים בפרקנו ונ"ל שהמחלוקת הזו תהיה כל פעם. ועיין במשנה ד' ובמשנה ה' ותוסי"ט בפרקנו משנה ד' ועוד.*

תוסי"ט משנה ד':

עד שיצא לבית הדשן.- לשון הר"ב שמרימין כל האפר כו'. וכן לשון הרמב"ם ולעיל משנה ב' העתיק לשון רש"י שכתב עד שתנטל מאפרה כו'. ופלוגתא דרב ורבי יוחנן. דרב אמר מכיון שנתקיים מצות תרומת הדשן נעשית מצותו. ושוב אין מועלין באפר שע"ג התפוח שעומד להוצאת הדשן. ור"י אמר כיון דכתיב בהוצאת הדשן ולבש הכהן [בגדים אחרים וכן לשון רש"י] שהן בגדי כהונה אלא שפחותים מן הראשונים בקדושתיה קאי. ולפי שבמשנה דלעיל לא פירש הרמב"ם כלום וכאן לא פירש"י כלום. ראה להעתיק לשון רש"י כאשר מצאו לעיל. וכן בכאן העתיק ל' הרמב"ם שמצאו מפרש בכאן. ולא דייק שאין דברי שניהם עולים כאחד:

משנה מסכת מעילה פרק ב' משנה ד'

הָעוֹלָה מוֹעֲלִין בָּהּ מִשֶּׁהֻקְדָּשָׁה. נִשְׁחֲטָה, הֻכְשְׁרָה לְהִפָּסֵל בִּטְבוּל יוֹם וּבִמְחֻסַּר כִּפּוּרִים וּבַלִּינָה. נִזְרַק דָּמָהּ, חַיָּבִין עָלֶיהָ מִשּׁוּם פִּגּוּל נוֹתָר וְטָמֵא, וְאֵין מוֹעֲלִין (בְּעוֹרָהּ), אֲבָל מוֹעֲלִין בַּבָּשָׂר עַד שֶׁיֵּצֵא לְבֵית הַדָּשֶׁן:

עיין בפרקנו משנה ב'.

משנה מסכת מעילה פרק ב' משנה ה'.

חַטָּאת וְאָשָׁם וְזִבְחֵי שַׁלְמֵי צִבּוּר, מוֹעֲלִין בָּהֶן מִשֶּׁהֻקְדָּשׁוּ. נִשְׁחֲטוּ, הֻכְשְׁרוּ לְהִפָּסֵל בִּטְבוּל יוֹם וּבִמְחֻסַּר כִּפּוּרִים וּבַלִּינָה. נִזְרַק דָּמָן, חַיָּבִין עֲלֵיהֶם מִשּׁוּם פִּגּוּל וְנוֹתָר וְטָמֵא. אֵין מוֹעֲלִין בַּבָּשָׂר, אֲבָל מוֹעֲלִין בָּאֵמוּרִים עַד שֶׁיֵּצְאוּ לְבֵית הַדָּשֶׁן:

עיין בפרקנו משנה ב'.

משנה מסכת מעילה פרק ב' משנה ח'.

הַמְּנָחוֹת מוֹעֲלִים בָּהֶן משהֻקְדָּשׁוּ. קָדְשׁוּ בַכֶּלִי, הֻכְשְׁרוּ לְהִפָּסֵל בִּטְבוּל יוֹם וּבִמְחֻסַּר כִּפּוּרִים וּבַלִּינָה. קָרַב הַקֹּמֶץ, חַיָּבִין עָלָיו מִשּׁוּם פִּגּוּל נוֹתָר וְטָמֵא. וְאֵין מוֹעֲלִין בַּשִּׁירַיִם, אֲבָל מוֹעֲלִים בַּקֹּמֶץ, עַד שֶׁיֵּצֵא לְבֵית הַדָּשֶׁן:

1. משהֻקְדָּשׁוּ.

רע"ב: המנחות מועלין בהן משהוקדשו - בקדושת פה:

תפא"י: (ל) משהוקדשו - בפה:

*סכום: במשנתנו פרשו הן רע"ב והן תפא"י דין להקדיש בפה. אולם במשניות אחרות פרש רע"ב שגם מחשבה מועילה.*

*ועיין בזבחים פרק ב' משנה ג' שם.חלוקים המפרשים בדבר:*

*רע"ב = מחשבה פוסלת או עושה פגול = רש"י בקדושין ורמב"ם*

*תפא"י: = אמירה פוסלת או עושה פגול ואין מחשבה בלבד פוסלת את הקרבן = רש"י על התורה ותוספות.*

*וע"ע במשנה למלך הלכות פסולי המוקדשים.ועי' במשנה כלים פרק כ"ה משנה ט' לענין מחשבה או דבור בהלכות טומאה.*

משנה למלך הלכות פסולי המוקדשין פרק יג הלכה א:

שלש מחשבות הם וכו'.- מדברי רבינו נראה דכל מחשבה דקדשים הוי אפי' בלא הוצאה בפה. (א"ה וכן הוא דעת הר"ב החינוך פ' צו) אך התוס' בפ"ק דזבחים (דף ד') ד"ה מחשבה נראה דס"ל דכל מחשבה דקדשים צריך הוצאה בפה וקרי לה מחשבה לפי שאין בה מעשה וכ"כ בפ' תמיד נשחט (דף ס"ג) ועיין במ"ש בפ"ב דחולין (דף ל"ט) ועיין בפ' הניזקין אההיא דכ"ג יוכיח וכן הוא דעת רש"י בפרק ב"ש (דף מ"א) ובפ"ק דמנחות (דף ב') וכ"כ התוס' בס"פ המפקיד וכ"כ הסמ"ג. והתימה מהרא"ם ז"ל שכתב בפ' שופטים פ' לא תזבח לה' כל דבר רע דדרשינן כל דיבור רע והוי אזהרה למפגל דלאו דוקא דיבור אלא אפילו במחשבה כדנפקא לן מלא יחשב ע"כ. ומי הכניסו בתגר זה מאחר דהתוס' ורש"י וסמ"ג ס"ל דדוקא באמירה ועיין ברש"י פ' האיש מקדש (דף מ"א) אההיא דאמרי' שכן ישנן במחשבה. (א"ה עיין בזבחים (דף ל"ט) דמשמע קצת כדברי התוס'. ועיין בפ"ק דזבחים (דף כ"ט) דמחשב בקדשים לוקה ופריך והא לאו שאין בו מעשה הוא כו'. ואם איתא דבמחשבה תליא מלתא מלקות היכי משכחת לה אטו מאן דאכיל תמרי בארבלא לקי דכה"ג פריך תלמודא בס"פ הנחנקין גבי הכובש את נבואתו יע"ש). ומ"ש מחשבת שינוי השם כיצד כו'. עיין לעיל ספ"ד מה' מעשה הקרבנות ובמ"ש הר"ב לח"מ שם. ומ"ש מחשבת הזמן כיצד כו'. דע דשפיכת שירים הוי אכילת מזבח ובכלל זריקה היא שאם שחט או קבל או הוליך או זרק לשפוך שירים למחר הוי פגול וכדאיתא בפ"ק דזבחים (דף י"ג) וכ"כ רבינו לקמן בפי"ז דין ז'. ומיהו אם חשב בשעת שפיכת שירים להקטיר או לאכול חוץ לזמנו לא הוי פגול לפי שאינה מד' עבודות שהזבח נפגל בהם. ודין שפיכת שירים הוי כהקטרת אימורין והא דאיבעיא לן בפ"ק דמעילה (דף ז') חשב לנשפכין מהו כבר פירשו התוס' שם ובפ"ק דזבחים דהבעיא היא היכא דנשפך מקצת הדם מן הכלי על הרצפה דקי"ל דכשר ובשעת הולכת הדם שבכלי חשב לזרוק מהנשפכין חוץ לזמנן מהו מי אמרינן כיון דליכא מצוה באסיפתן לא הוי פגול או דלמא כיון שאם יאספנו ויזרקנו הויא זריקה פגול נמי הוי. ופשט משנה למלך הלכות פסולי המוקדשין פרק יג

דמחשב בקדשים לוקה ופריך והא לאו שאין בו מעשה הוא כו'. ואם איתא דבמחשבה תליא מלתא מלקות היכי משכחת לה אטו מאן דאכיל תמרי בארבלא לקי דכה"ג פריך תלמודא בס"פ הנחנקין גבי הכובש את נבואתו יע"ש). ומ"ש מחשבת שינוי השם כיצד כו'. עיין לעיל ספ"ד מה' מעשה הקרבנות ובמ"ש הר"ב לח"מ שם. ומ"ש מחשבת הזמן כיצד כו'. דע דשפיכת שירים הוי אכילת מזבח ובכלל זריקה היא שאם שחט או קבל או הוליך או זרק לשפוך שירים למחר הוי פגול וכדאיתא בפ"ק דזבחים (דף י"ג) וכ"כ רבינו לקמן בפי"ז דין ז'. ומיהו אם חשב בשעת שפיכת שירים להקטיר או לאכול חוץ לזמנו לא הוי פגול לפי שאינה מד' עבודות שהזבח נפגל בהם. ודין שפיכת שירים הוי כהקטרת אימורין ...

ב. עַד שֶׁיֵּצֵא לְבֵית הַדָּשֶׁן:

עיין בפרקנו משנה ב'.

משנה מסכת מעילה פרק ג' משה ו.

כָּל הָרָאוּי לַמִּזְבֵּחַ וְלֹא לְבֶדֶק הַבַּיִת, לְבֶדֶק הַבַּיִת וְלֹא לַמִּזְבֵּחַ, לֹא לַמִּזְבֵּחַ וְלֹא לְבֶדֶק הַבַּיִת, מוֹעֲלִן בּוֹ. כֵּיצַד, הִקְדִּישׁ בּוֹר מָלֵא מַיִם, אַשְׁפָּה מְלֵאָה זֶבֶל, שׁוֹבָךְ מָלֵא יוֹנִים, אִילָן מָלֵא פֵרוֹת, שָׂדֶה מְלֵאָה עֲשָׂבִים, מוֹעֲלִין בָּהֶם וּבְמַה שֶּׁבְּתוֹכָן. אֲבָל אִם הִקְדִּישׁ בּוֹר וְאַחַר כָּךְ נִתְמַלֵּא מַיִם, אַשְׁפָּה וְאַחַר כָּךְ נִתְמַלְּאָה זֶבֶל, שׁוֹבָךְ וְאַחַר כָּךְ נִתְמַלֵּא יוֹנִים, אִילָן וְאַחַר כָּךְ נִתְמַלֵּא פֵרוֹת, שָׂדֶה וְאַחַר כָּךְ נִתְמַלְּאָה עֲשָׂבִים, מוֹעֲלִין בָּהֶן, וְאֵין מוֹעֲלִין בְּמַה שֶּׁבְּתוֹכָן, (דִּבְרֵי רַבִּי יְהוּדָה). וְרַבִּי שִׁמְעוֹן אוֹמֵר, הַמַּקְדִּישׁ שָׂדֶה וְאִילָן, מוֹעֲלִין בָּהֶם וּבְגִדּוּלֵיהֶם, מִפְּנֵי שֶׁהֵן גִּדּוּלֵי הֶקְדֵּשׁ. וְלַד מְעֻשֶׂרֶת לֹא יִינַק מִן הַמְעֻשֶׂרֶת. וַאֲחֵרִים מִתְנַדְּבִים כֵּן. וְלַד מֻקְדָּשִׁין לֹא יִינַק מִן הַמֻּקְדָּשִׁין. וַאֲחֵרִים מִתְנַדְּבִין כֵּן. הַפּוֹעֲלִים לֹא יֹאכְלוּ מִגְּרוֹגְרוֹת שֶׁל הֶקְדֵּשׁ, וְכֵן פָּרָה לֹא תֹאכַל מִכַּרְשִׁינֵי הֶקְדֵּשׁ:

רע"ב: אילן מלא פירות - ראוי למקדש לביכורים ולא לבדק הבית:

תפא"י: (מז) אילן מלא פירות - גופן ראוי למזבח אם הוא גפן או זית, שהיין והשמן ראוין למזבח, וגם בשאר אילנות שאין פירותיהן ראויין למזבח, על כל פנים עצים שלהן ראויין למערכה [כתמיד פ"ב מ"ג], אבל לבדק הבית כל אילני פירות לא חזו, דהרי על ידי זה יפסיד להקדש, שיקחום לדבר שהיה יכול להעשות בעצי יער:

פרש"י מעילה דף י"ג ע"א:

אילן מלא פירות - אמר לי רבי דהאי אילן הוא גפן וראוי למזבח ולניסוך היין ואינו ראוי לבדק הבית לפי שעצי גפן דקין הן ואינן ראויין לשום בנין ובבכורים לא מיתוקמא שהרי אינם קריבין לגבי המזבח:

תוסי"ט:

אילן מלא פירות - לשון הר"ב ראוי למקדש לבכורים ולא לבדק הבית. ודברי תימה הן דודאי דבכורים למזבח נמי לא הוו שהן ממתנות כהונה. ועוד ...

*סכום: רע"ב: אילן מלא פירות ראוי להביא ממנו בכורים. = ?*

*תפא"י: אילן מלא פירות הראוי למזבח זה גפן (לנסכים) וזית (למנחות) ושאר עיצים ראויים לעצי מערכה. = רש"י*

*ועיין בתוס"יט המקשה על רע"ב.*

משנה מסכת מעילה פרק ד' משנה ד'.

הַפִּגּוּל וְהַנּוֹתָר אֵין מִצְטָרְפִין זֶה עִם זֶה, מִפְּנֵי שֶׁהֵם שְׁנֵי שֵׁמוֹת. הַשֶּׁרֶץ וְהַנְּבֵלָה, וְכֵן הַנְּבֵלָה וּבְשַׂר הַמֵּת, אֵין מִצְטָרְפִין זֶה עִם זֶה לְטַמֵּא אֲפִלּוּ כַקַּל שֶׁבִּשְׁנֵיהֶם. הָאֹכֶל שֶׁנִּטְמָא בְאַב הַטֻּמְאָה וְשֶׁנִּטְמָא בִוְלַד הַטֻּמְאָה, מִצְטָרְפִין זֶה עִם זֶה לְטַמֵּא כַקַּל שֶׁבִּשְׁנֵיהֶם:

רע"ב: שני שמות - שני לאוין חלוקין:

תפא"י: (כח) הפגול והנותר אין מצטרפין זע"ז - כשיש כזית משניהן יחד, אין מצטרפין לטמא הידים, דמשום דטומאת ידים של פגול ונותר, הוא רק מדרבנן, דגזרו שיטמאו הידים משום חשדי כהונה, ועצלי כהונה, רצה לאמר דחשדינן להכהנים שפגלו הקרבן כדי להפסיד להבעלים מדשונאין את בעל הקרבן, ובנותר חיישינן שמא מחמת עצלות הכהנים, שלא אכלוהו בתוך זמן הראוי, נעשה נותר, להכי קנסו רבנן להכהנים שיתטמאו בהן ידיהם, ולא יפגלו ולא יותירו [כפסחים פ"ה א', ובהערוך ערך חשוד, פי' חשדי כהונה, דרצה לאמר שלא יחשדו להכהן שנגע בהפגול כדי לאכלו, לא זכיתי להבין, דאם כן למה נקט ש"ס הנ"ל האי טעמא רק אפגול, הרי גם בנותר שייך האי טעמא], ואי אמרת שיצטרפו פיגול ונותר לטמא הידים, הוה לי' כעין גזירה לגזירה, מיהו לעניין אכילה מצטרפין, דאי איכא רוב פגול, דינו כפיגול, ואי הרוב הוא מנותר, דינו ככולו נותר, ואי שוה בשוה, דינו כפיגול ודיני כנותר, שעל כל א' משניהן שהתרו בו כשאכל התערובות ההוא, לקי, ואף על גב שאין ב' שמות איסור מצטרפין, ופגול ונותר ב' שמות הן, אפ"ה רביינהו קרא לעניין אכילה שיהיה דינן כשם א':

בבלי מסכת מעילה דף י"ז ע"ב:

גמרא אמר רב יהודה אמר שמואל לא שנו אלא לטומאת הידים דמדרבנן היא אבל לענין אכילה מצטרפין דתניא ר' אליעזר אומר לא יאכל כי קדש הוא כל שבקדש פסול בא הכתוב ליתן לא תעשה על אכילתו:

פרש"י:

לא שנו - דפיגול ונותר אינן מצטרפין (לחצי זית) אלא לטומאת ידים דמדרבנן היא כדאמרינן במסכת פסחים (דף קכ) שגזרו בנותר ופגול שיהו מטמאין את הידים משום חשדי כהונה או משום עצלי כהונה וכיון דגזרה דרבנן היא אינן מצטרפין לטומאת ידים דלא עבדינן תקנתא לתקנתא דכיון דמדרבנן היא הא גזרה דפיגול ונותר אי אמרת דמצטרפין הויא גזרה לגזרה:

אבל לענין אכילה - דפיגול ונותר מצטרפין דאי איכא פחות מכזית פיגול ונותר משלימו לכזית ואכלו חייבין עליו משום פיגול וכן אי הוי רוב דנותר ופיגול משלימו לכזית ואכלו חייב עליו משום נותר ואמר לו רבי דאי הוי חצי זית מזה וחצי זית מזה מצטרפין זה עם זה לחייב עליו משום נותר ומשום פיגול:

*סכום: נראה שאין פה מחלוקת בין המפרשים, אלא שרע"ב לא פרט (הרמב"ם לא פרש משנה זו.) ותפא"י טרח ופרט שלמרות שלכאורה הם שני לאוים לענין אכילה הם נחשבים לאחד.= לפי הגמרא ופרש"י.*

משנה מסכת מעילה פרק ו' משנה א'.

הַשָּׁלִיחַ שֶׁעָשָׂה שְׁלִיחוּתוֹ, בַּעַל הַבַּיִת מָעַל, לֹא עָשָׂה שְׁלִחוּתוֹ הַשָּׁלִיחַ מָעַל. כֵּיצָד, אָמַר לוֹ תֵּן בָּשָׂר לָאוֹרְחִים וְנָתַן לָהֶם כָּבֵד, כָּבֵד וְנָתַן לָהֶם בָּשָׂר, הַשָּׁלִיחַ מָעָל. אָמַר לוֹ תֵּן לָהֶם חֲתִיכָה חֲתִיכָה, וְהוּא אָמַר טְלוּ שְׁתַּיִם שְׁתַּיִם, וְהֵם נָטְלוּ שָׁלשׁ שָׁלשׁ, כֻּלָּן מָעָלוּ. אָמַר לוֹ הָבֵא לִי מִן הַחַלּוֹן אוֹ מִגְּלוֹסְקְמָא, וְהֵבִיא לוֹ, אַף עַל פִּי שֶׁאָמַר בַּעַל הַבַּיִת לֹא הָיָה בְלִבִּי אֶלָּא מִזֶּה וְהֵבִיא מִזֶּה, בַּעַל הַבַּיִת מָעָל. אֲבָל אִם אָמַר לוֹ הָבֵא לִי מִן הַחַלּוֹן וְהֵבִיא לוֹ מִגְּלוֹסְקְמָא, (אוֹ מִן גְּלוֹסְקְמָא) וְהֵבִיא לוֹ מִן הַחַלּוֹן, הַשָּׁלִיחַ מָעָל:

רע"ב: בעל הבית מעל - דבמעילה יש שליח לדבר עבירה. ובכל התורה כולה אין שליח לדבר עבירה, חוץ ממעילה משום דכתיב בה (במדבר ה) ואשמה הנפש ההיא, מי ששגג תחלה, דהיינו המשלח:

תפא"י: (ב) בעל הבית - מעל אפילו כשקודם שהוציאו לחולין נזכר השליח, שהחפץ הוא הקדש, והרי אין מעילה במזיד, אפ"ה מעל בעל הבית, מדהוא היה על כל פנים שוגג באותה שעה שהוציאו השליח, ואף דבכל התורה כולה, מי ששלח אדם לעשות עבירה, לא נתחייב המשלח, ולא חילק הכתוב לענין זה בשום דוכתא בין שהיה השליח שוגג או מזיד, בכל גוונא המשלח פטור, אף דרק בהזיד השליח יש לאמר דברי הרב ודברי התלמיד דברי מי שומעין [כשיטה מקובצת ב"מ ד"י ע"א בשם הריטב"א] , אפ"ה בג' דברים יש שליח לדבר עבירה בשליחות יד בפקדון, ובמעילה, ובטבח גנב על ידי אחר [וסי' שמט] (א):

בבלי בבא קמא דף ע"ח ע"ב:

תנו רבנן גנב ונתן לאחר וטבח גנב ונתן לאחר ומכר גנב והקדיש גנב והקיף גנב והחליף גנב ונתן במתנה גנב ופרע חובו גנב ופרע בהקיפו גנב ושלח סבלונות בבית חמיו משלם תשלומי ארבעה וחמשה מאי קא משמע לן אשמעינן רישא גנב ונתן לאחר וטבח דיש שליח לדבר עבירה אף על גב דבכל התורה כולה אין שליח לדבר עבירה הכא יש שליח לדבר עבירה מאי טעמא וטבחו ומכרו מה מכירה דלא אפשר דלאו על ידי אחר אף טביחה ע"י אחר מחייב ואשמעינן סיפא גנב והקדיש מה לי מכרו להדיוט מה לי מכרו לשמים:

בבלי בבא מציעא דף מ"ד ע"א:

בית הלל אומרים אינו חייב עד שישלח בו יד שנאמר אם לא שלח ידו במלאכת רעהו אמרו להן בית שמאי לבית הלל והלא כבר נאמר על כל דבר פשע אמרו להן בית הלל לבית שמאי והלא כבר נאמר אם לא שלח ידו במלאכת רעהו אם כן מה תלמוד לומר על כל דבר פשע שיכול אין לי אלא הוא אמר לעבדו ולשלוחו מנין תלמוד לומר על כל דבר פשע:

רמב"ם - הלכות גניבה פרק ג' הלכה ו':

עשה שליח לשחוט לו ושחט לו השליח בשבת הרי הגנב חייב בתשלומי ארבעה וחמשה שהרי זה הגנב לא עשה עון מיתת בית דין וכבר ביארנו שהשוחט על ידי שליח חייב בתשלומין:

*סכום: רע"ב רק במעילה יש שליח לדבר עבירה.*

*תפא"י: יש שלושה מקרים שיש שליח לדבר עבירה מעילה (במשנתנו) טבח ומכר (בבבא קמא) ושליחת יד (בבבא מציעא).*

*סליקא לה מסכת מעילה בע "ה*